CELEX: 62013TB0407
Language: sk
Date: 2014-12-22 00:00:00
Title: Vec T-407/13: Uznesenie Všeobecného súdu z  22. decembra 2014 – Al Assad/Rada ( „Žaloba o neplatnosť — Spoločná zahraničná a bezpečnostná politika — Reštriktívne opatrenia prijaté voči Sýrii — Zmrazenie finančných prostriedkov — Zaradenie jednotlivca na zoznamy dotknutých osôb — Osobné väzby s predstaviteľmi režimu — Právo na obhajobu — Spravodlivý proces — Povinnosť odôvodnenia — Dôkazné bremeno — Právo na účinnú súdnu ochranu — Proporcionalita — Právo vlastniť majetok — Právo na súkromie — Právna sila rozhodnutej veci — Neprípustnosť — Zjavná neprípustnosť — Žaloba zjavne bez právneho základu“ )

23.2.2015   
            
            
               SK
            
            
               Úradný vestník Európskej únie
            
            
               C 65/34
            
         Uznesenie Všeobecného súdu z 22. decembra 2014 – Al Assad/Rada
   (Vec T-407/13) (1)
   
   ((„Žaloba o neplatnosť - Spoločná zahraničná a bezpečnostná politika - Reštriktívne opatrenia prijaté voči Sýrii - Zmrazenie finančných prostriedkov - Zaradenie jednotlivca na zoznamy dotknutých osôb - Osobné väzby s predstaviteľmi režimu - Právo na obhajobu - Spravodlivý proces - Povinnosť odôvodnenia - Dôkazné bremeno - Právo na účinnú súdnu ochranu - Proporcionalita - Právo vlastniť majetok - Právo na súkromie - Právna sila rozhodnutej veci - Neprípustnosť - Zjavná neprípustnosť - Žaloba zjavne bez právneho základu“))
   (2015/C 065/48)
   Jazyk konania: francúzština
   
      Účastníci konania
   
   
      Žalobkyňa: Bouchra Al Assad (Damask, Sýria) (v zastúpení: G. Karouni a C. Dumont, advokáti)
   
      Žalovaná: Rada Európskej únie (v zastúpení: G. Étienne a M.-M. Joséphidès, splnomocnení zástupcovia)
   
      Predmet veci
   
   Návrh na čiastočné zrušenie po prvé vykonávacieho nariadenia Rady (EÚ) č. 363/2013 z 22. apríla 2013, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 111, s. 1), po druhé rozhodnutia Rady 2013/255/SZBP z 31. mája 2013 o reštriktívnych opatreniach voči Sýrii (Ú. v. EÚ L 147, s. 14), po tretie nariadenia Rady (EÚ) č. 1332/2013 z 13. decembra 2013, ktorým sa mení nariadenie (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 335, s. 3), po štvrté rozhodnutia Rady 2013/760/SZBP z 13. decembra 2013, ktorým sa mení rozhodnutie 2013/255 (Ú. v. EÚ L 335, s. 50), po piate vykonávacieho nariadenia Rady (EÚ) č. 578/2014 z 28. mája 2014, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 160, s. 11), a po šieste rozhodnutia Rady 2014/309/SZBP z 28. mája 2014, ktorým sa mení rozhodnutie 2013/255 (Ú. v. EÚ L 160, s. 37), v rozsahu, v akom bolo meno žalobkyne ponechané na zozname osôb a subjektov, na ktoré sa vzťahujú tieto reštriktívne opatrenia
   
      Výrok
   
   
               1.
            
            
               Žaloba sa zamieta ako neprípustná v rozsahu, v akom smeruje k zrušeniu rozhodnutia Rady 2013/255/SZBP z 31. mája 2013 o reštriktívnych opatreniach voči Sýrii.
            
         
               2.
            
            
               Žaloba sa zamieta ako zjavne neprípustná v rozsahu, v akom smeruje k zrušeniu nariadenia Rady (EÚ) č. 1332/2013 z 13. decembra 2013, ktorým sa mení nariadenie (EÚ) č. 36/2012 o reštriktívnych opatreniach s ohľadom na situáciu v Sýrii, rozhodnutia Rady 2013/760/SZBP z 13. decembra 2013, ktorým sa mení rozhodnutie 2013/255, a rozhodnutia Rady 2014/309/SZBP z 28. mája 2014, ktorým sa mení rozhodnutie 2013/255.
            
         
               3.
            
            
               Žaloba sa zamieta sčasti ako zjavne neprípustná a sčasti ako zjavne bez právneho základu v rozsahu, v akom smeruje k zrušeniu vykonávacieho nariadenia Rady (EÚ) č. 363/2013 z 22. apríla 2013, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii, a vykonávacieho nariadenia Rady (EÚ) č. 578/2014 z 28. mája 2014, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii.
            
         
               4.
            
            
               Bouchra Al Assad je povinná nahradiť trovy konania.
            
         
      (1)  Ú. v. EÚ C 344, 23.11.2013.